text: Julehjælp uden kontrol 
  30 november 2010 kl. 09.53
  Der er ingen kontrol hos de velgørenhedsorganisationer, der hvert år uddeler julehjælp til samfundets fattige familier. Man kan derfor få hjælp flere gange. 
  
  
   
  Ansøgerne kan frit søge om julehjælp hos flere forskellige organisationer på én gang. Men internt imellem organisationerne er der intet overblik over, hvem der allerede har søgt andre steder, og hvem der har modtaget hjælpen. Det fortæller P4 Fyn i dag.
  
  En skam 
  - Det kan vi ikke, fordi vi ikke må videregive vores oplysninger til en anden organisation. Sådan siger loven. Jeg synes, det er en skam, for hvis alle kun fik julehjælp fra ét sted, var der flere, der kunne hjælp, siger Kirsten Lindstrøm, der er fynsk formand for Dansk Folkehjælp.
  